text: Lestrar- og skilhaldsreglur á Glasi (dagf. apríl 2023)
text: #000000
text: Á Glasi vilja vit, at næmingar og lærlingar skulu røkka málinum við útbúgvingini, og lestrar- og skilhaldsreglurnar eru til fyri at stuðla hesum. Vit raðfesta menning av læring og sosialum førleikum í einum dynamiskum og skapandi umhvørvi.
text: #000001
text: Lestrar- og skilhaldsreglurnar eru settar í gildi fyri at geva øllum næmingum, lærlingum og starvsfólki á Glasi góðar umstøður at virka undir, og fyri at tær skulu vera karmur um eitt gott læringsumhvørvi.
text: #000002
text: Lestrar- og skilhaldsreglurnar eru gjørdar við heimild í kunngerð nr. 5 frá 22. januar 2013 um lestrar- og skilhaldsreglur í gymnasialu miðnámsútbúgvingunum, sum er tøk her, og kunngerð nr 83 frá 4. juni 2013 um felagsreglur í yrkisnámi, kap. 5 um skyldur og skilhald sum er tøk her. Hesar reglur hava verið til hoyring í lærararáðnum og næmingaráðnum, og eru góðkendar av Undirvísingarstýrinum.
text: #000003
text: Lestrar- og skilhaldsreglurnar áseta mannagongdir fyri skilagóðari atferð. Reglurnar lýsa mannagongdir skúlans, skyldur næmingsins, og hvørji agatiltøkini kunnu verða, um hann ikki heldur hesar. Allir næmingar og lærlingar hava skyldu til at seta seg inn í hesar reglur og fylgja teimum. Næmingar og starvsfólk eru kunnað um reglurnar, sum eisini standa á heimasíðu skúlans.
text: #000004
text: Lestrar- og skilhaldsreglurnar eru galdandi bæði inni á Glasi og í ávísum førum uttanfyri Glasir, m.a. tá farið verður á útferð, at vitja stovnar, virkisvitjan, námsferð og tílíkt.
text: #000005
text: luttaka í øllum fyriskipaðum tiltøkum í sambandi við undirvísingina, sum t.d. fyrilestrum, vitjanum, námsferðum, temadøgum, royndum og próvtøkum
  taka ábyrgd og vísa virðing fyri næmingum, lærarum og undirvísingarstøðuni
  dagliga at halda seg kunnaðan á telduposti skúlans og samskiftispallum annars um skúlating, skemabroytingar og annað. Skúlating verða givin í Tímaglasinum
text: #000010
text: Næmingar og lærlingar hava skyldu at møta til alla undirvísing. Um næmingur kemur ov seint, men tó áðrenn 20 minuttir eru farnir, verður næmingurin skrásettur sum ov seinur og hann fær gulan blokk. Um næmingurin er meira enn 20 minuttir ov seinur, verður næmingurin skrásettur sum fráverandi, og næmingurin fær reyðan blokk. Um næmingur fer, áðrenn blokkurin er liðugur, fær hann reyðan ella gulan blokk.
text: #000011
text: Tá næmingurin hevur tríggjar gular blokkar, verður skrásetingin broytt til fráveru í ein blokk. Um fráveran gerst ov høg, verða agatiltøk sett í verk (sí pkt. agatiltøk – lestrarvirkni).
text: #000012
text: Um fráveran samanlagt (t.e. fysisk frávera og manglandi innlatingar) fer upp um 10 prosent ella upp um 15 prosent í einstakari lærugrein, fær næmingurin skrivliga námsfrøðiliga áminning/ábreiðslu fyri brot á lestrar- og skilhaldsreglur skúlans og boð um at tosa við lestrarvegleiðingina.
text: #000016
text: Um áminningin/ábreiðslan ikki verður tikin til eftirtektar, verður skrivlig ávaring givin.
text: #000017
text: Verður skrivliga ávaringin ikki tikin til eftirtektar, kann næmingurin verða burturvístur. Er talan um lærling, sum verður burturvístur, kann lærusáttmálin fella burtur.
text: #000019
text: Frávera og innlatingar verða skrásettar í Tímaglasinum. Næmingar og lærlingar skulu hava møguleika at hava eftirlit við egnari fráveru í Tímaglasinum og skulu kunna gera viðmerkingar til hesa. Næmingar hava skyldu at møta til innkallaðar samrøður við lestrarvegleiðara ella skúlaleiðara um fráveru. Næmingar og lærlingar kunnu altíð tosa við lestrarvegleiðaran um sína fráveru.
text: #000021
text: Til próvtøkur og royndir eru lestrar- og skilhaldsreglurnar eisini galdandi, umframt tær reglur, sum eru galdandi fyri próvtøkur og royndir, sum øll fáa, áðrenn hesar verða hildnar.
text: #000023
text: Næmingar og lærlingar hava ábyrgd av, at teldan riggar, at dátur verða goymdar, og at røtt skjøl verða latin inn.
text: #000024
text: Næmingar hava møtiskyldu til allar royndir, sum skúlin fyriskipar. Møtir ein næmingur ikki til eina av skúlanum fyriskipaðaða roynd, verður víst til agatiltøkini fyri brot á reglurnar um lestrarvirkni og innlatingar. Næmingur, sum ikki møtir til eina roynd, skal møta til eina nýggja roynd, sum verður ásett av skúlanum.
text: #000025
text: Øll skrivlig avrik skulu vera næmingsins egnu. Um næmingurin letur avskrivað avrik inn, er hetta tað sama sum at snýta. Um næmingur brúkar tilfar, sum onnur hava skrivað, sum part av sínari innlating, skal tað gerast við tilvísing. Um hann ikki ger tað, er tað somuleiðis snýt. Um ein innlating ikki er næmingsins egna, verður hendan skrásett sum ikki latin inn – t.e. frávera.
text: #000026
text: Agatiltøk fyri brot á reglurnar um lestrarvirkni og innlatingar
text: #000031
text: Agatiltøk skulu vera rímilig í mun til framda brotið. Brot á reglurnar í sambandi við lestrarvirkni og innlatingar kunnu hava við sær, at næmingur/lærlingur:
text: #000032
text: Fær eina áminning/ábreiðslu og boð um at bøta um støðuna
  Fær skrivliga ávaring við boðum um at bøta um støðuna
  Missir studningin orsaka av manglandi lestrarvirkni
  Missir rættin at fara til próvtøku
text: #000033
text: Skilhaldsreglur eru reglur, ið m.a. fevna um góðan atburð, samveru og virðing.
text: #000035
text: Vit vænta, at næmingar hava virðing fyri og vísa ábyrgd í øllum skúlatongdum høpi, bæði inni á Glasi og uttanfyri Glasir.
text: #000036
text: Glasir skal vera eitt gott stað hjá øllum at vera. Á Glasi er vítt til veggja og høgt til loftið, og her hava vit frælsi við ábyrgd. Hetta merkir, at øll halda vanligan fólkaskikk mótvegis øðrum næmingum, starvsfólki og bygninginum. Vit virða hvønn annan, vit virða sjónarmiðini hjá hvørjum øðrum og vit tosa siðiliga við og um hvønn annan. Vit fara væl um allar ognir á Glasi.
text: #000037
text: Tað er ein felags ábyrgd hjá øllum at halda skúlan og økið kring skúlan rein og ruddilig. Skúlastovur skulu ruddast eftir hvønn blokk. Seinnapartin skulu stólarnir heingjast upp undir borðini eftir hvønn blokk. Øll hava skyldu til at rudda upp eftir sær sjálvum á verkstøðum, starvsstovum, ítróttarhøllini og øðrum undirvísingarrúmum.
text: #000041
text: Tað er somuleiðis ábyrgd hjá øllum at halda felagsøkini rein og ruddilig – tað er t.d. í kantinuni, á bókasavninum, á næmingaøkjum, á svalunum og á økjunum kring skúlan.
text: #000042
text: Herverk verður undir ongum umstøðum góðtikið. Herverk er m.a. tilvitað at gera seg inn á innbúgv, amboð, hølir og ognir skúlans. Herverk, sum er brot á revsilógina, verður meldað til avvarðandi myndugleika.
text: #000043
text: Næmingar hava skyldu at gjalda øll gjøld rættstundis, sum skúlin hevur heimild at krevja.
text: #000045
text: Tað er strangliga bannað at nýta rúsdrekka ella nýta rúsevni á Glasi, eins og tað er strangliga bannað at vera ávirkaður av rúsdrekka ella rúsevnum. Hetta er eisini galdandi í skúlatongdum virksemi uttanfyri skúlan, sum t.d. á námsferðum.
text: #000046
text: Ikki er loyvt at taka myndir ella gera films-/ljóðupptøkur av næmingum ella starvsfólkum uttan loyvi. Tað er heldur ikki loyvt at senda myndir og upptøkur víðari til onnur uttan samtykki.
text: #000048
text: Telefonir, teldlar, teldur og líknandi útgerð
text: #000050
text: Reglur í sambandi við nýtslu av teldu o.l. eru hesar:
text: #000052
text: Næmingar skulu altíð brúka egið brúkaranavn og loyniorð, tá teir rita inn á skúlanetið. Ikki er loyvt at geva ella læna øðrum brúkaranavn og loyniorð.
text: #000057
text: Tað er ikki loyvt at misnýta kontu hjá øðrum ella netið hjá skúlanum.
text: #000058
text: Á Glasi verður trygdin í og uttanfyri bygningin raðfest høgt. Tað merkir, at vit hava eina trygdarskipan á høgum stigi, sum skal takast í størsta álvara. Tað er somuleiðis av stórum týdningi, at øll hava eina felags ábyrgd av trygdini. Trygdarpolitikkur skúlans kann lesast her
text: #000059
text: Av trygdarávum er ikki loyvt at fara út á tekjurnar. Hetta merkir m.a., at tað er strangliga bannað at fara út á tekjurnar í teimum skúlastovum, har atgongd er út á tekjurnar gjøgnum vindeyguni – uttan í neyðstøðu.
  Tað er bannað at halda lutir uttanfyri glasgyrðingarnar á svalunum.
  Tað er bannað at kasta lutir av svalunum ella út gjøgnum vindeyguni.
  Atburður á verkstøðum og starvsstovum skal vera eftir vegleiðing og boðum frá undirvísarum.
text: #000060
text: Agatiltøk fyri brot á skilhaldsreglurnar
text: #000061
text: Agatiltøk skulu vera rímilig í mun til framda brotið. Brot á reglurnar í sambandi við skilhald kunnu hava við sær, at næmingur/lærlingur:
text: #000062
text: Fær eina áminning/ábreiðslu og boð um at bøta um støðuna
  Fær skrivliga ávaring við boðum um at bøta um støðuna
  Missir rættin at luttaka í ávísum virksemi og tiltøkum
  Missir rættin til frálæru í upp til 10 dagar samanlagt hvørt skúlaár
text: #000063
text: Næmingar, ið eru útvaldir at umboða Føroyar í altjóða kappingum ella tiltøkum innan ítrótt, list ella mentan, kunnu sambært ‘Rundskrivi um fráveru hjá næmingum, sum umboða Føroyar í altjóða kappingum’ frá 27. oktobur 2016 søkja um loyvi at fáa loyvda fráveru frá skúlanum upp til í mesta lagi 10 skúladagar/skúlaár. Umsóknir um loyvda fráveru í sambandi við at umboða Føroyar í altjóða kappingum/tiltøkum innan ítrótt, list og mentan, kunnu verða játtaðar, treytað av, at:
text: #000064
text: Trýst á knøttin niðanfyri og tak niður skjalið, ið felag skal útfylla, tá næmingur søkja um fráveru vegna luttøku í kapping ella tiltaki, umboðandi Føroyar
text: #000067